|  |
| --- |
|  **Свети Климент Охридски** |
|  |
|  |
| **македонска православна црква** |
| **Епархија** | Скопска |
| **Архијерејско намесништво** | Скопско |
| Местоположба |
|  |
| **Место** | Скопје |
|  **Општина** | Центар |
|  **Држава** | Македонија |
| Општи податоци |
|  **Изградба** | 1972 - 1991 |
|
|  **Осветување** | 12 август 1990 |
| Архитектонски опис |
|

**Соборен архиепископски храм на Македонската православна црква „Свети Климент Охридски"** — црква во Скопје и најголем и соборен храм на Македонската православна црква денес.

Градбата
--------

Камен-темелникот е поставен на 23 април 1972 година, по проект на архитектот Славко Брезоски. Црквата е од тип ротонда, со димензии 36 x 36 м. и се состои од само од куполи и лакови, под кои е опфатена површина од околу 1.000 м2. На тој простор може да се соберат речиси 6000 верници. Главната црква му е посветена на Св. Климент Охридски, а долната црква на св. Богородица. Од капелите, едната им е посветена на Цар Константин и царицата Елена, а другата на светиот маченик Мина. Кога ќе се влезе во внатрешноста на црквата, особено внимание привлекува иконостасот што е направен од дабово дрво. Основен мотив на резбата е флората — лозови листови, афионови булки и желади. Димензиите на иконостасот се 19,5 м во должина и 12,5 м во висина. Иконите што се сместени во него се насликани од Ѓорѓи Даневски и Спасе Спирковски.

Црквата одблизу
Црквата во Каваклиево, Солунско, проектиран од македонскиот архимандрит Никодим Царкњас кога бил свештеник во селото. Изгледот е инспириран од „Св. Климент Охридски" во Скопје.
Под централната купола се наоѓа 3,5 м високиот архиепискописки престол. Двата стола спроти него се високи по 2 м и според каноните, се наменети за световниот владател и неговата сопруга.

Централната купола е со површина од 650 м2. Фреските се дело на академскиот сликар Јован Петров со соработниците. Првпат во светот Исус Христос е насликан на површина од 70 м2, при што пречникот на едно око му е 1,5 м. Отстапувањето од каноните е тоа што пророците, наместо во стоечка положба се насликани во седечка положба. Второ отстапување од црковните канони е што се оставени големи проѕорци. За да се одбегне големо количество светлина поставен е кристален плексиглас, што во зависност од аголот под кој паѓа светлината создава прекрасни преливи на бои.

Осветлувањето на црквата се врши преку пет тони тешкиот полилеј што е поставен под централната купола. На него се наредени околу 400 светилки. Вториот полилеј, кој е во средината, виси над светиот престол во олтарот.

Врз основа на проектот што го подготви архитектот Славко Брезовски, изградбата почна на 23 април 1972 осветувањето е извршено по повод 1150 годишнината од раѓањето на патронот, св. Климент Охридски на 12 август 1990 во времето на Архиепископот Охридски и Македонски Господин Господин Гаврил.

На 45 метри висока камбанарија, што се наоѓа во дворот, лево (на север) од главниот влез на црквата, се поставени 3 камбани. Најголемата е тешка 1000 кг, втората 500 кг, а третата 300 кг и сите се излеани во Австрија.

Фонтаната пред црквата е подарок од Исламската верска заедница.

Во дворот на Соборниот храм на 12 август 2007 бил поставен споменикот на архиепископот Господин Господин Доситеј, првиот поглавар на возобновената Македонска православна црква. Споменикот е висок околу два метра, а архиепископот Доситеј е претставен во природна големина. Се наоѓа во дворот на црквата од јужната страна. Споменикот е донација од скопскиот градоначалник Трифун Костовски, а го изработил академик Томе Серафимовски. Македонската православна црква го поставила овој споменик во чест на 8 декември — православниот празник на Св. Климент.

Надворешни врски
----------------

* Емисија за изградбата на храмот „Св. Климент Охридски", МРТВ
* Крале Марко: „Свети Климент Охридски"

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Цркви во Општина Центар |
| --- |
|  |
|  | „Рождество на Пресвета Богородица" (Центар)  •  „Св. Климент Охридски" (Скопје)  •  „Св. Константин и Елена" (Центар)  •  „Св. Димитриј" (Центар)  •  „Св. Спас" (Кале)  •  „Св. Јован Крстител" (Капиштец)  •  „Св. Ана" (Дебар Маало)  •  *„Св. Мина"* *(Скопје)*  •  „Св. Троица" (Маџир Маало)  •  „Св. Благовештение" (Скопје) |  |
|  |
|      Општина Центар      |

 |

Координати: 41°59′55″N 21°25′35″E﻿ / ﻿41.99861° СГШ; 21.42639° ИГД﻿ / 41.99861; 21.42639